En bøde på 250 kroner for at udeblive fra aftaler på hospitaler er alt for lille. Det mener nordjysk folketingsmedlem og medlem af sundhedsudvalget i Folketinget Preben Bang Henriksen fra Venstre. - Bøden på 250 kroner svarer jo til fem pakker cigaretter. Men vi skal mindst op på 1000 kroner, eller i hvert fald noget, der kan sammenholdes med p-bøder, siger Preben Bang Henriksen. Ifølge Preben Bang Henriksen, så skal bøderne være så store, at de har en præventiv virkning. For det nordjyske folketingsmedlem giver det god mening, at dele store bøder ud for udeblivelser, når der er venteliste på operationer og undersøgelser i sundhedssystemet. - Når hospitalet gør klar til en operation, så er udstyret gjort klar, og der er oftest et helt team af personale, der står klar. Når der så er ventelister, så hører det ingen steder hjemme, at folk udebliver, siger Preben Bang Henriksen. Preben Bang Henriksen mener desuden, at SKAT skal have mulighed for at inddrive gælden, hvis bøden ikke bliver betalt.

Opsummering:
Når man ikke møder op til aftaler på hospitalet, så skal bøden være større end 250 kroner.